laion/Wikipedia-Exotic huggingface dataset:
אדם סן

אדם סן (באנגלית: Adam Senn; נולד ב-10 באפריל 1984) הוא דוגמן ושחקן אמריקאי-צרפתי. סן נולד בפריז וגדל בפרבר של יוסטון, בתיכון למד תיאטרון ולאחר סיום לימודיו עבר לניו יורק. ב-2010 הוא היה בן זוגה של מדונה הוא שותף בבעלות על מסעדה בניו יורק. ב-2008 החל לדגמן לדולצ'ה וגבאנה במספר קמפיינים ותצוגות אופנה, הוא גם הוביל את מסע הפרסום לבושם של החברה. הוא גם דגמן לחברת האופנה "Express, Inc." מ-2008 ועד 2009 הופיע בעונה הראשונה של תוכנית המציאות "דולצ'ה וגבאנה" ששודרה ב-MTV. ב-2011 שיחק בפרק של חוק וסדר: מדור מיוחד ובאותה שנה שיחק בסרט "Magic City Memoirs". הוא שיחק ברמן בסרט הקומדייה "While We're Young". מ-2014 ועד 2016 גילם כדורסלן בסדרה "Hit the Floor" של VH1. ב-2016 שיחק בסרט הטלוויזיה "Married by Christmas". ב-2018 צעד על המסלול בשבוע האופנה של מילאנו. אדם סן, ברשת החברתית אקס (טוויטר) אדם סן, ברשת החברתית אינסטגרם אדם סן, במסד הנתונים הקולנועיים IMDb (באנגלית) Meet Adam Senn, the new face of Dolce & Gabbana's The One Sport - Telegraph, fashion.telegraph.co.uk Leanne Bayley, 10 minutes with... Adam Senn, Cosmopolitan, ‏2012-05-31 (באנגלית) Madonna with new man Adam Senn at Oscars 2010 party, Metro, ‏2010-03-07 (באנגלית) Adam Senn Photos Photos: Dolce & Gabbana - Runway - Milan Men's Fashion Week Spring/Summer 2019, Zimbio (באנגלית)
אגנור מריה גולוחובסקי

הרוזן אגנור מריה אדם גולוחובסקי (בפולנית: Agenor Maria Gołuchowski;‏ 25 במרץ 1849 – 28 במרץ 1921) היה מדינאי פולני. כשר לענייני חוץ של אוסטרו-הונגריה בין השנים 1895–1906 היה אחראי להפשרת היחסים בין אוסטריה ורוסיה הקיסרית, יחסים שנפגעו בעקבות מאבק השליטה בבוספורוס. מ-1907 הנהיג את הבלוק המשפיע של חברים פולניים בפרלמנט הקיסרי האוסטרו-הונגרי, ותמך ב"פתרון האוסטרי" שהציע איחוד של פולין הקונגרסאית עם גליציה כחלק ממונרכיה משולשת שתכלול את אוסטריה, הונגריה ופולין. גולוחובסקי נפטר ונקבר בלבוב. הוא היה בנו של הרוזן אגנור גולוחובסקי הזקן (גר') וירש חלק ניכר מעושרו של אביו. אחיו אדם גולוחובסקי היה איש צבא ומדינאי מגליציה. מדיה וקבצים בנושא אגנור מריה גולוחובסקי בוויקישיתוף אגנור מריה גולוחובסקי, באתר אנציקלופדיה בריטניקה (באנגלית) ערך זה הוא קצרמר בנושא האימפריה האוסטרו-הונגרית ובנושא פוליטיקאים. אתם מוזמנים לתרום לוויקיפדיה ולהרחיב אותו.
פסאפאלו

פסאפאלו (בפינית: Pesäpallo; מכונה גם בייסבול פיני) הוא ספורט פופולרי בפינלנד, שלעיתים קרובות נקרא הספורט הלאומי של פינלנד. הוא מבוסס באופן ישיר על הבייסבול ושמו נדרש ממנו (אם כי המילה "Pesä" מתורגם כ"קן" בפינית). בפסאפאלו משחקים גם במדינות אחרות כולל גרמניה, שוודיה, שווייץ, אוסטרליה וקנדה. המשחק דומה ל-Brännboll, הקפות, וכן Lapta, כמו גם בייסבול. לפעמים קוראים לו בכינוי ״Pesis״. הפינים החלו לשחק במשחק זה במהלך שנות ה-20 של המאה ה-20. מדיה וקבצים בנושא פסאפאלו בוויקישיתוף אתר האינטרנט הרשמי של פסאפאלו (בפינית) אתר האינטרנט הרשמי של פסאפאלו (באנגלית) קובץ החוקים ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
Never Go Back

Never Go Back הוא סינגל, שהוקלט על ידי הזמר-יוצר הישראלי דניס לויד. השיר יצא לאור ב-15 בפברואר 2019 כסינגל הראשון מתוך מיני-אלבום הבכורה של לויד "Exident", על ידי חברות התקליטים אריסטה רקורדס וסוני מיוזיק אנטרטיינמנט. השיר נכתב, הולחן והופק על ידי דניס לויד. השיר הוא בסגנון הפופ. תוכן השיר הוא המשך לאחד מהשירים הוקדמים של לויד, "Nevermind". ב-7 ביוני 2019 פורסם מיני-אלבום אשר כולל שני רמיקסים לשיר. בנובמבר 2019 לויד החל סיבוב הופעות אירופאי הנושא את שם השיר. כמו כן, עלה השיר לרשת הזרמת המדיה ספוטיפיי, בסמוך לצאתו. נכון לנובמבר 2019 צבר בספוטיפיי כ-109 מיליון השמעות. הווידאו קליפ הנלווה שצולם לשיר בוים על ידי עומרי רוזי והועלה לערוץ היוטיוב של דניס לויד ב-20 במרץ 2019. נכון לנובמבר 2019 מונה הצפיות של הקליפ עומד על כ-8.6 מיליון. סרטון השיר "Never Go Back" באתר יוטיוב Dennis Lloyd Releases Love Story Follow-Up Music Video for 'Never Go Back': Watch, Billboard Never Go Back (Remixes), נבדק ב-2019-11-20 Dennis Lloyd announces The Never Go Back Tour 2019, AXS (באנגלית) (ארכיון) Never Go Back, נבדק ב-2019-11-20 Dennis Lloyd - Never Go Back (Official Video), נבדק ב-2019-11-20 Dennis Lloyd Les certifications, SNEP (בצרפתית) ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl
סון פיאויאנג

הרפובליקה העממית של סין זהו שם סיני; שם המשפחה הוא סון. סוּן פיַאוּיַאנג (בסינית מפושטת: 孙飘扬, פין-יין: Sūn piāoyáng; נולד ב-1958) הוא מיליארדר סיני, יושב ראש חברת התרופות הסינית ג'יאנגסוּ הֶנגרוּי (Jiangsu Hengrui Medicine). בנובמבר 2019 הוערך הונו במעל 27 מיליארד דולר על ידי פורבס. לסון תואר ראשון מאוניברסיטת סין לתרופות ודוקטורט מאוניברסיטת נאנג'ינג. לאחר שהשתלט על חברת התרופות גיאנגסו הנגרוי שהייתה בבעלות ממשלתית בשנת 1990, הוא הוביל את החברה עד להיותה אחת מייצרני המחטאים, ותרופות לסרטן הגדולים ביותר. סון נשוי לג'ונג הויג'ואן (钟慧娟), מיליארדרית עם שווי אישי של (יולי 2020) 19.2 מיליארד דולר, ונשיאת יצרנית התרופות "האנסוה", ולהם ילד. "Sun Piaoyang & family". Forbes. נבדק ב-2019-04-06. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סון פיאויאנג".
ונוס ואדוניס

האם התכוונתם ל... "ונוס ואדוניס" – שיר הנכלל בחלק העשירי של הספר "מטמורפוזות" ונוס ואדוניס (שייקספיר) – פואמה מאת ויליאם שייקספיר ונוס ואדוניס (ג'ון בלואו) – אופרה מאת ג'ון בלואו ונוס ואדוניס (טיציאן) – ציור מאת טיציאן ונוס ואדוניס (רובנס) – ציור מאת פטר פאול רובנס ונוס ואדוניס (שפרנגר) – ציור מאת ברתולומאיוס שפרנגר
פסגת מדיאולאנה

פסגת מדיאולאנה (באנגלית: Mediolana Peak; בבולגרית: връх Медиолана) היא פסגה המכוסה בקרח בחלק הצפון-מערבי של רכס בזארבובו בהרי סטריבוג באי בראבנט בארכיפלג פאלמר, שבאנטארקטיקה. שיא גובהה של הפסגה 1,300 מטרים מעל פני הים. המדרונות הדרומיים של הפסגה תלולים ובשל כך אינם מכוסים בחלקם קרח. הפסגה מתנשאת מעל קרחון מאלפיגי שמדרום-מערב לה; ומעל קרחון סבטובראצ'נה שמצפון-מזרח לה. הפסגה ממוקמת 6.8 קילומטרים מזרחית להר פארי; 6.2 קילומטרים דרומית-מזרחית לפסגת אופיזו; 6.22 קילומטרים מערבית - דרומית-מערבית לגבעת איינטהובן; ו-3.23 קילומטרים צפונית-מערבית מפסגת פודם. הפסגה מופתה לראשונה על ידי סוקרים בריטיים בשנת 1980, ובשנית בשנת 2008. הפסגה נקראת על שם המצודה הרומית הקדומה מדיולאנה שבצפון מזרח בולגריה. הגאזט האנטארקטי הבולגרי (בבולגרית) פסגת מדיאולנה באתר הגאזט האנטארקטי של ממשלת אוסטרליה פסגת מדיאולנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, וסימון האתרים הסמוכים לפסגה באתר copernix גאזט השמות האנטארקטיים של בולגריה מידע גאוגרפי והיסטורי
ברנדון קלארק

ברנדון קלארק (באנגלית: Brandon Clarke; נולד ב-19 בספטמבר 1996) הוא כדורסלן קנדי-אמריקאי, המשחק בקבוצת ממפיס גריזליס מליגת ה-NBA, בעמדת הפאוור פורוורד. קלארק נולד בעיר ונקובר שבקנדה, לאם קנדית ואב ג'מייקני. בין השנים 2011–2015 למד ב"תיכון דזרט ויסטה" אשר בפיניקס, אריזונה, אליה עברה משפחתו בגיל 3. בשנת 2015 החל ללמוד באוניברסיטת המדינה של סן חוזה אשר בסן חוזה, קליפורניה, ובשתי עונותיו בקבוצת הכדורסל שלה רשם ממוצעים של 13.0 נקודות ו-7.1 ריבאונדים למשחק. בקיץ 2017 החליט לעבור לאוניברסיטת גונזגה אשר במדינת וושינגטון; על פי חוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בעונת 2018/2019 הוביל את גונזגה לצד רוי הצ'ימורה לשלב רבע גמר טורניר אליפות המכללות (NCAA Elite Eight), בפעם הרביעית בתולדותיה, עם ממוצעים של 16.9 נקודות, 8.6 ריבאונדים ו-3.2 חסימות למשחק. במשחק השני של הטורניר קלע 36 נקודות במשחק מול אוניברסיטת ביילור, ובכך שבר את שיא המועדון של אדם מוריסון לנקודות במשחק של טורניר המכללות. במשחק רבע הגמר תרם 18 נקודות ו-12 ריבאונדים, אך גונזגה הפסידה מול אוניברסיטת טקסס טק בתוצאה 69–75 והודחה מהטורניר. בסיום העונה זכה קלארק בפרס שחקן ההגנה המצטיין של מחוז החוף המערבי (WCC), ונבחר לחמישיית העונה של המחוז, לצידו של הצ'ימורה. בדראפט ה-NBA‏ 2019 נלקח קלארק בבחירה ה-21 על ידי אוקלהומה סיטי ת'אנדר, ומיד נשלח בטרייד לממפיס גריזליס בתמורה לדריוס בייזלי (הבחירה ה-23) ובחירת דראפט עתידית. בליגת הקיץ שלפני עונת הרוקי שלו קלע קלארק 14.7 נקודות ואסף 9.8 ריבאונדים בממוצע למשחק, הוביל את קבוצתו לזכייה באליפות, וזכה הן בתואר ה-MVP של ליגת הקיץ והן בתואר ה-MVP של משחק הגמר. ב-18 בדצמבר 2019 קלע שיא עונתי ב-NBA של 27 נקודות, בהפסד הגריזליס מול אוקלהומה סיטי ת'אנדר, וב-12 בפברואר 2020 השווה שיא זה בניצחון מול פורטלנד טרייל בלייזרס. לאורך עונת הרוקי שלו רשם קלארק ממוצעים של 12.1 נקודות ו-5.9 ריבאונדים למשחק, ובסיומה נבחר לחמישיית הרוקיז של העונה, לצד חברו לקבוצה ג'ה מוראנט. מדיה וקבצים בנושא ברנדון קלארק בוויקישיתוף ברנדון קלארק, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של קלארק, באתר sports-reference.com ביוגרפיה, באתר קבוצת גונזגה סטטיסטיקות המשחק בין גונזגה לטקסס טק, באתר sports-reference.com נבחרי עונת 2018/2019 במחוז החוף המערבי, באתר הרשמי, 5 במרץ 2019 רשימת הנבחרים בדראפט 2019, באתר basketball-reference.com קלארק זכה בפרס ה-MVP של ליגת הקיץ, באתר bleacherreport.com,‏ 16 ביולי 2019 קלארק מוביל את ממפיס לזכייה באליפות ליגת הקיץ, באתר ESPN,‏ 16 ביולי 2019 הת'אנדר מתגברים על פיגור של 24 נקודות כדי לנצח את הגריזליס, באתר ESPN,‏ 19 בדצמבר 2019 קלארק מוביל את ממפיס לניצחון מול פורטלנד, באתר ESPN,‏ 13 בפברואר 2020
יחסי יוון–סינגפור

יחסי יוון–סינגפור הם היחסים הדיפלומטיים הרשמיים שבין הרפובליקה ההלנית לבין רפובליקת סינגפור. יחסי יוון–סינגפור הם יחסים מצוינים במישור הפוליטי, על פי משרד החוץ של יוון. היחסים הדו-צדדיים הכלכליים של יוון וסינגפור מתמקדים במגזר האונליין והשילוח אל סינגפור. בין שתי המדינות גם שיתוף פעולה בתמיכה הדדית במועמדים לארגונים בינלאומיים שונים דוגמת האומות המאוחדות. סינגפור היא מרכז לוועידה "the International Conference on the Straits of Malacca", ערוץ אסטרטגי בינלאומי לשיפור תחום השילוח הבינלאומי. יוון תרמה לוועידה מיליון דולר אמריקאי והיא משתתפת בה במעמד של מדינה משקיפה. שר החוץ היווני ניקוס קוציאס (אנ') הגיע לסינגפור ליום אחד ב-29 בנובמבר 2017, שם נפגש עם עמיתו הסינגפורי ויוויאן בלקרישנן (אנ'). שני הצדדים סיכמו על שיפור היחסים הדיפלומטיים הרשמיים בין שתי המדינות ושוחחו על דרכים להעמיק את שיתוף הפעולה הכלכלי בין שתי המדינות. מיד לאחר הפגישה עם השר הסינגפורי עבר שר החוץ היווני את הגבול למלזיה והמשיך בסבב הביקורים שלו. מבין 150 היוונים היוצרים את הקהילה היוונית של סינגפור, רובם הם אנשים המחזיקים בחברות שילוח בינלאומי פרטיות והקימו משרד בסינגפור. אזרחי יוון המעוניינים להיכנס, לבקר ולשהות בסינגפור אינם זקוקים לאשרה על מנת לעשות כן. אזרחי סינגפור המעוניינים להיכנס, לבקר ולשהות ביוון אינם זקוקים גם הם לאשרה על מנת לעשות כן. יוון מיוצגת בסינגפור בדרג השגרירות באמצעות שגרירות רשמית שהיא מחזיקה בעיר המדינה. סינגפור אינה מיוצגת ביוון, הן בדרג השגרירות והן בדרג הקונסולרי. מדיה וקבצים בנושא יחסי יוון–סינגפור בוויקישיתוף Singapore, אתר משרד החוץ של יוון Visas for Greeks travelling abroad, אתר משרד החוץ של יוון Countries requiring or not requiring a Visa, אתר משרד החוץ של יוון EMBASSY OF GREECE IN SINGAPORE, SINGAPORE
אלוף העולם (שיר)

אלוף העולם הוא סינגל שהוקלט על ידי הזמר הישראלי חנן בן ארי. השיר יצא לאור ב-17 בפברואר 2019 כסינגל ראשון מתוך אלבום עתידי, דרך חברת התקליטים יוניסל. השיר נכתב על ידי חנן בן ארי, הולחן על ידי בן ארי ונתן גושן והופק על ידי תומר בירן. הדובר מדבר בשיר על חולשותיו. בן ארי סיפר על כך: "הרגשתי שאם אני לא אפסיק להדחיק ולהשתיק את החולשות שלי, אז זה אולי יצטלם ויתראיין טוב אבל זה לא ילך לשום מקום". בהסכת "שיר אחד" הסביר בן ארי שהשיר נכתב בהשראה של הרגשתו אל מול אביו שנתפס בעיניו כגבר חזק ועוצמתי- הן אדם חזק פיזית, בעל נוכחות וכריזמה והן אדם שמהווה כ"נותן גב" שאפשר לתת בו אמון. בניגוד לאביו- בן ארי החשיב את עצמו כלא גברי מכוון שיש לו נטייה לבכות מדברים שנתפסים בעיניי אחרים כקטנים. השיר גם חשף את בן ארי כיוצר שמבצע שירים מרגשים ועמוקים. במצעד הפזמונים העברי השנתי של גלגלצ לשנת תשע"ט (2019) דורג השיר במקום השלישי. במצעד המקביל של כאן גימל דורג השיר במקום ה-11. בדצמבר 2019 השיר התנגן כרגע בפרסומת של סלקום tv לצפייה בערוצי הספורט של החברה. באפריל 2020 ביצע את השיר בטקס הדלקת המשואות ביחד עם איתי לוי. חנן בן ארי נוהג לסיים עם שיר זה את רוב מופעיו, ושר אותו ביחד עם הקהל. הווידאו קליפ הנלווה לשיר בוים על ידי איתי כהן ואלון זייפרט והועלה לערוץ היוטיוב של בן ארי ב-17 בפברואר 2019, בסמוך לצאת הסינגל. נראית בו ילדה (קים גיטלמן) המנסה להגשים את חלומה להיות מתאגרפת. בן ארי נראה בקליפ רק לקראת סופו. נכון למאי 2024, מונה הצפיות של הקליפ עומד על למעלה מ-38 מיליון והוא הקליפ הכי נצפה של בן ארי ביוטיוב. מילות השיר "אלוף העולם", באתר שירונט חנן בן ארי - אלוף העולם (קליפ רשמי) Hanan Ben Ari, סרטון באתר יוטיוב (אורך: 3:35) יוסי חרסונסקי, חנן בן ארי, אלוף העולם (מילים: חנן בן ארי לחן: חנן בן ארי ונתן גושן עיבוד והפקה מוזיקלית: תומר בירן, פברואר 2019), באתר יוסימיוסיק איך עשו את - אלוף העולם של חנן בן ארי, סרטון בערוץ "גלגלצ, הערוץ הרשמי", באתר יוטיוב (אורך: 09:40) לדף השיר באתר הספרייה הלאומית שיר אחד 🎤 עיבוד טלוויזיוני להסכת | חנן בן ארי - אלוף העולם, סרטון בערוץ "כאן 11 - תאגיד השידור הישראלי", באתר יוטיוב (אורך: 27:39) "אני אלוף העולם בליפול ולקום" • חנן בן-ארי חושף את הצדדים שהסתיר בעבר: "אני מפסיק להשתיק את החולשות שלי", באתר רדיו ללא הפסקה, 20 בפברואר 2019 הצצה: חנן בן ארי חושף מה עומד מאחורי השיר "אלוף העולם", באתר כיפה, ‏2024-05-08 כאן 11 - תאגיד השידור הישראלי (2024-05-08), שיר אחד 🎤 עיבוד טלוויזיוני להסכת | חנן בן ארי - אלוף העולם, נבדק ב-2024-05-21 דנית צמית, חנן בן-ארי חשוף, סטטיק ובן אל במאדים: קליפים חדשים, באתר ynet, 18 בפברואר 2019 המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏30 באוקטובר 2023 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
אבא משתדל

אבא משתדל היא סדרת דרמה קומית, אשר עלתה לשידור בסתיו 2019 בכאן 11. התמודדות של משפחה עם גידול ילדה הסובלת ממוגבלות שכלית התפתחותית כאשר במקביל האב מפוטר ממקום עבודתו כמדריך טיולים ואשתו חוזרת להתמחות כרופאה. בנוסף, עוסקת העלילה בחיי המשפחה הרגילים כשגידול הילדה ברקע, יחסים בין יוסי, אבי המשפחה לאחיו אשר נחשב כמוצלח ממנו בשל היותו יזם הייטק, רופא וטייס ובין האם המבוגרת אשר משוחקת על ידי רבקה מיכאלי. יחסים רעועים בין שני בני הזוג, התלבטות הבן לגבי גיוס לקרבי וחששות האם וכו'. הסדרה מבוססת על חייו של טל פרידמן אשר אימץ ילדה הסובלת ממוגבלות שכלית התפתחותית. יוסי וייס (טל פרידמן), אב המשפחה, מדריך טיולים המפוטר מעבודתו. דנה וייס (ג'וי ריגר), ילדה הסובלת ממוגבלות שכלית התפתחותית. יעל וייס (מיכל ברנשטיין), אם המשפחה, רופאה החוזרת להתמחות. חנה וייס (רבקה מיכאלי), אמו של יוסי. אישה חסרת רגישות וחמלה. יוחאי וייס (אלון ליאור), הבן הבכור, חייל משוחרר. גלעד וייס (מיכאל גבעתי), הבן האמצעי, לומד בתיכון. אדוה (גאיה שליטא כץ), המטפלת של דנה שאף פעם לא באה לעבודה. דפנה (הילה סורג'ון פישר) ושניר (אמנון וולף), השכנים של משפחת וייס. ד"ר מיכל פורש (לירית בלבן), המנהלת של יעל בבית החולים. דרור (הנרי דוד), רופא במחלקה של יעל בבית החולים. גדעון (אילן דר), אביה של יעל. יהודית דויטש (ליא קניג), אמה של חנה וסבתו של יוסי שעומדת למות. בפרק 8 היא נפטרה. תפקידים אורחים: אריה צ'רנר כמנהל בית החולים, ירון ברלד, קובי פרג', וירון ברובינסקי. הסדרה עוררה מחלוקת בקרב מבקרי טלוויזיה. בשעה שמבקר הטלוויזיה של וואלה תרבות הגדיר את הסדרה "היא ממש לא צפיית חובה ולא תשנה את חייכם, אבל מהנה מספיק כדי שיהיה נחמד להיתקל בה בין הזפזופים", הגדירה אותה סמדר שילוני מ-ynet כסדרה שמשתדלת אבל לא מצליחה להתרומם. בקרב מבקרי טלוויזיה נוספים, נאמר על הסדרה שהיא קלילה ומבדרת, לצד המשמעות והעיקר בסדרה, הנוגע במצבה של משפחה המתמודדת עם ילדה בעלת מגבלה שכלית. אתר האינטרנט הרשמי של אבא משתדל "אבא משתדל", במסד הנתונים הקולנועיים IMDb (באנגלית) "אבא משתדל", באתר אידיבי "אבא משתדל", במיזם "אישים" לתיעוד היצירה הישראלית נדב מנוחין‏, "אבא משתדל" לא תשנה את חייכם, אבל כן תקרע אתכם מצחוק, באתר וואלה, 29 באוקטובר 2019 דורון ברוש, ‏אם יוצר "אבא משתדל" לא היה טל פרידמן - הסדרה לא הייתה רואה מסך, באתר מעריב אונליין, 1 בנובמבר 2019 סמדר שילוני, "אבא משתדל": משתדלת, אבל לא מצליחה להתרומם, באתר ynet, 29 באוקטובר 2019 דורון בראונשטיין, "אבא משתדל": אבא מצטיין, חי תרבות, 1 בפברואר 2020 פרק בכורה כפול. נדב מנוחין‏, "אבא משתדל" לא תשנה את חייכם, אבל כן תקרע אתכם מצחוק, באתר וואלה, 29 באוקטובר 2019 סמדר שילוני, "אבא משתדל": משתדלת, אבל לא מצליחה להתרומם, באתר ynet, 29 באוקטובר 2019
צריך עיון

צריך עיון הוא כתב עת חרדי העוסק בסוגיות רלוונטיות לציבור החרדי, מהיבט תאולוגי-פילוסופי. כתב העת יצא לאור לראשונה באפריל 2017, ומופק על ידי המחלקה החרדית של קרן תקווה. כתב העת מתפרסם מדי חודש במהדורה אינטרנטית באתר כתב העת, ומדי חודשיים יוצא לאור במהדורה מודפסת, בהפקה של הוצאת טקסט רץ. כל גיליון מכיל כ-100 עמודים, ועוסק בסוגיות אקטואליות העוסקות בהיבטים שונים בחיי הציבור החרדי, בפרט ובכלל. השם "צריך עיון" לקוח מספרות האחרונים, ונפוץ כביטוי סיום לקושיות שלמחבר אין תשובה עליהן, כך שהנושא לא הובהר עד תום ו"צריך עיון" נוסף בדבר. שמות המדורים בכתב העת לקוחים מעולם מושגי הישיבה. סדר עיון – המדור המרכזי בכתב העת, המציג מאמר עומק מרכזי ולאחריו מספר מאמרי תגובה על מאמר זה. סדר שני – מדור מאמרים העומדים בפני עצמם, או כתגובה למאמרים מגיליונות קודמים. בין הסדרים – הפניות למאמרים בנושאים שונים, בכתב העת או בכתבי עת מקבילים ומקורות חיצוניים. חברותא – וידאו פודקאסט הכולל שיחות במגוון נושאים אקטואליים בציבור החרדי. רוב הכותבים בכתב העת הם חרדים. בהם רבנים, מחנכים, אישי ציבור ופעילים חברתיים. רבים מן הכותבים נושאים בהכשרה אקדמית. בכתיבת מאמרים בגיליון נטלו חלק אושיות מפורסמות בציבור החרדי, ביניהם הרב מרדכי ארנון, הרב דוד לייבל, אריה דרעי, מיכאל מלכיאלי, אלי פלאי, אברהם דוב גרינבוים, רן ובר, מנחם בומבך, ישראל אלתר גרובייס, מנדי גרוזמן, רותי קפלר ואפרת פינקל, וכן כותבים מוכרים מחוץ למגזר כגון הרב חיים נבון ומשה קופל. כתב העת מנתח סוגיות אקטואליות רבות הנוגעות לחייו ולהשקפתו של הציבור החרדי. בין היתר נידונו בכתב העת הנושאים הבאים: מעמדן ושכרן של נשים, שילוב חרדים באקדמיה, תופעת הרווקות המאוחרת במגזר החרדי, חיי הכוללים והאברכים החרדיים, היחס לחוזרים בתשובה, ואפליה על רקע עדתי. בחלק גדול מהנושאים הנידונים בכתב העת אין דיון פומבי מעמיק בכלי תקשורת חרדיים אחרים. בחודש כסלו ה'תש"ף (דצמבר 2019) החל להתפרסם מדור הספרות "בין הזמנים". במדור מפורסמים סיפורים קצרים, המשקפים את המציאות החברתית החרדית והדינמיקה המאפיינת אותה. בשנת 2021 ראה אור הספר 'בֵּינְהַזְמַנִים' ובו מסיפורי המדור, בהוצאת טקסט רץ. כתב העת מקיים גם כנסים ואירועים מטעמו, ומשתתף באירועים וכנסים המתקיימים לפרקים בציבור החרדי, בהם סדרת מפגשים המעניקה כלים לעריכה תורנית, כנס "נוער בסיכוי", כנס "סמים לב למתבגרים" וכנס תנועת התשובה. בנוסף, כתב העת מקיים תחרות כתיבה שנתית שמטרתה לעודד כתיבה אקדמית תורנית חרדית. כתב העת אינו מסנן את החומר המתפרסם על ידי ועדת רבנים מפקחת, אלא על ידי ועדת עורכים מבקרת פנימית. כך למשל, בתחילה לא פורסמו בו תמונות הכותבות, אך בעקבות ביקורות הקוראים בוטל נוהג זה. עיתונות חרדית קרן תקווה אתר האינטרנט הרשמי של צריך עיון צריך עיון, ברשת החברתית פייסבוק יש בציבור החרדי צימאון, באתר העין השביעית, 29 במאי 2017 ראו באתר קרן תקוה סדר עיון, באתר צריך עיון חברותא, באתר YouTube "ותן חלקנו": חומר ורוח בעולמה של האישה החרדית, באתר צריך עיון בשביל מה צריך את האקדמיה?, באתר צריך עיון רווק לנפשו, באתר צריך עיון אודות בין הזמנים, באתר צריך עיון ספר בינהזמנים באתר הוצאת טקסט רץ הכנס השלישי לעריכה תורנית, באתר צריך עיון נוער בסיכוי 2, באתר YouTube כנס 'סמים לב למתבגרים', באתר YouTube אירועים, באתר צריך עיון צריך עיון, באתר www.facebook.com מניפולציה לכל אורך הדרך, באתר העין השביעית, 22 במאי 2017
פורמולה

האם התכוונתם ל... מרוצי פורמולה פורמולה 1 – סבב מרוצי מכוניות הנחשב לרמה הגבוהה והיוקרתית ביותר במרוצי פורמולה. פורמולה 2 פורמולה 3 פורמולה אי – סבב מרוצי מכוניות פורמולה חשמליות. תרכובת מזון לתינוקות (תמ"ל) פורמולה מערכות – חברת אחזקות טכנולוגיה ישראלית פורמולה ויז'ן טכנולוגיות – חברת אחזקות טכנולוגיה ישראלית פורמולה קינו – היא רשת בתי קולנוע ברוסיה נוסחה
מזל גדי (אלבום)

מזל גדי הוא אלבום הסולו השני של הזמר אריק איינשטיין, אשר יצא בשנת 1968. זהו האלבום הראשון בו שיתף פעולה עם שלום חנוך. איינשטיין וחנוך החלו לעבוד על האלבום לאחר התפרקות להקתו של איינשטיין, החלונות הגבוהים, בעקבות פגישתם באחת מהופעות החלונות הגבוהים והתרשמותו של איינשטיין מחנוך, שהשתחרר אז משירות בלהקת הנח"ל. באותה תקופה התגבשה חבורת לול שכללה אז את אריק איינשטיין, צבי שיסל, שלום חנוך, אורי זוהר, בועז דוידזון, אלונה איינשטיין, ג'וזי כץ, יהודית סולה, ליהי חנוך ואחרים. באותה שנה הוקמה חברת ההפקות הגר שהייתה החברה שהפיקה את כל הסרטים, תוכניות טלוויזיה, אלבומים ועוד. החברה פעלה עד להתפרקות החבורה. האלבום הוקלט בשנת 1968 ומכיל תריסר שירים שהולחנו במיוחד על ידי חנוך. מילות השירים נכתבו על ידי חנוך, מאיר אריאל, מרים ילן שטקליס, לאה גולדברג ועל ידי איינשטיין עצמו. ליוותה את איינשטיין "תזמורת סי בי אס ישראל" בניצוחו של המוזיקאי אלכס וייס, שגם עיבד את השירים. האלבום קרוי בעקבות מזל גדי, המזל בו נולד איינשטיין. מאז הוקלט האלבום הפכו חלק משיריו לנכסי צאן ברזל של המוזיקה הישראלית. עדות לכך בביצועים הרבים להם זכו במהלך השנים, בין השאר על ידי ג'וזי כץ ושמוליק קראוס, יהודית רביץ, שלום חנוך ושבק ס'. המוזיקה לשירים הולחנה על ידי שלום חנוך. אריק איינשטיין - שירה אלכס וייס - ניצוח, עיבודים וצ'מבלו שלום חנוך - לחנים, קולות רקע חנן יובל - קולות רקע תזמורת סי. בי. אס. ישראל אגון קרטן - גיטרה שמוליק ארוך - גיטרת בס אהר'לה קמינסקי / זהר לוי - תופים וכלי הקשה אבנר כץ - עיצוב עטיפת האלבום בשנת 2019, עלה האופרה הישראלית תל אביב-יפו המופע "בחזרה למזל גדי" במסגרת סדרת "השתקפויות" בו ביצעו אמנים מפורסמים את שירי האלבום בהם שלום חנוך, אסתר רדא, אלון עדר ועוזי נבון לעיבודים חדשים שחיבר שלומי שבן. מידע על האלבום מזל גדי באתר MusicBrainz האלבום מזל גדי באתר Discogs דודי פטימר, ‏"פריצת דרך ליצירה המקומית": האלבום הראשון של אריק אינשטיין ושלום חנוך, באתר מעריב אונליין, 30 ביוני 2018 שלומי שבן והקמארטה - בחזרה למזל גדי באתר האופרה הישראלית תל אביב-יפו איתמר זהר, "בחזרה למזל גדי": אפילו אריק איינשטיין היה יוצא מהבית בשביל ערב כזה, באתר הארץ, 26 בנובמבר 2019
רינת פרימו

רינת פרימו היא סופרת ילדים ועורכת ספרים ישראלית. בעלת הוצאת הספרים "המבוך", ״החבר הכי טוב שלי״, ״זלמן״ ו״איה! אווץ׳! איה!״. רינת פרימו בת דליה ויצחק נולדה וגדלה בתל אביב. החלה את הקריירה שלה ככתבת תרבות בעיתון "חדשות" בסוף שנות ה-80. אחר כך עבדה שנים רבות כרעיונאית ומנהלת קריאייטיב במשרדי פרסום והייתה אחראית למסעות פרסום של חברות מזון, ביטוח ותקשורת, בין השאר במשרד הפרסום "אריאלי". בשנת 2010 פרימו מונתה לעורכת ספרי הילדים והנוער בהוצאת "ידיעות ספרים", והחליפה בתפקיד את נטע גורביץ'. עבדה כעורכת בהוצאת ידיעות ספרים עד שהחלה לערוך את הירחון אדם צעיר ולעסוק בכתיבה לילדים באופן מלא. על העריכה באדם צעיר: "העיתון נועד להיות מעין "מפלט של דמיון בעולם צעקני ורועש...לא רצינו עיתון שיעסוק בעולם השיווקי של טלוויזיה, ומצד שני, הכוונה הייתה שהוא גם לא יפנה בצורה חזקה מדי לאינטלקט. אנחנו קוראים לזה עיתון חווייתי". ספריה הפכו לרבי מכר וחלקם עובדו בגרסאות שונות. ספרה "איה! אאוץ'! אווה!" עובד להצגת ילדים שעלתה בתיאטרון שלנו, והייתה זוכת פרסי הבמה בקטגוריית הצגת השנה, במאי השנה ועיצוב התלבושות. בשנת 2021 פרימו עזבה את תפקידה בהוצאת "ידיעות ספרים", והקימה את הוצאת "המבוך", לספרות ילדים ונוער. מתגוררת בשכונת רמת חן שברמת גן, אם לשלושה. רט, ריקי: שני סיפורים ולישון: שיחה עם הסופרת, מקור ראשון, גיליון מספר 9, ח' בסיון תשע"א, 10 ביוני 2011, עמ' 62–63 אתר האינטרנט הרשמי של הוצאת "המבוך", בבעלות רינת פרימו רשימת הפרסומים של רינת פרימו בקטלוג הספרייה הלאומית הספרים של רינת פרימו, באתר "סימניה" רינת פרימו, ב"לקסיקון הספרות העברית החדשה" רינת פרימו, במיזם "סופרים קוראים" של המרכז לספריות וספרות בישראל השאלון עם רינת פרימו, מחברת הספר "החבר הכי טוב שלי" (אדם צעיר וידיעות ספרים) מאת ירין כץ, קורא בספרים רינת פרימו, רינת פרימו מגלה מה גרם לילדיה לקרוא ספרים, באתר ynet, 7 בדצמבר 2017 אדם צעיר - עיתון לילדים ולילדות, פרק ראשון מתוך הספר "החבר הכי טוב שלי": מי זה איתמר?, באתר הארץ, 20 בפברואר 2018 ריאיון עם פרימו על אדם צעיר בחדשות הלילה בערוץ הראשון רינת פרימו, דף שער בספרייה הלאומית רינת פרימו, בלקסיקון הספרות העברית החדשה רינת פרימו, ב"לקסיקון הספרות העברית החדשה" כתבה של פרימו ב"חדשות" - רינת פרימו, גברת מאה אחוז, חדשות, 12 במרץ 1989 רינת פרימו, היו לנו משכורות שמנות ופתיל קצר, באתר הארץ, 11 במרץ 2009 מיכל גרשון, ‏רביב יצחקי יהיה הפלאנר הראשי של אריאלי, באתר גלובס, 5 במאי 1997 ynet, עורכת ילדים חדשה ב"ידיעות ספרים", באתר ynet, 1 ביוני 2010 מור דבורקין-פוגלמן, עכבר העיר, "אדם צעיר": עיתונות הילדים עדיין חיה, באתר הארץ, 8 באוגוסט 2017 עכבר העיר, "איה! אאוץ'! אווה!" - התיאטרון שלנו, באתר הארץ חמש שאלות עם רינת פרימו, באתר אדם עולם, ‏אביב 2011 דוד רפ, סיפור מסגרת: אני יכולה לבד, באתר הארץ, 2 באוגוסט 2009 אנה הרמן, חיים נחמן החשוב, איך נראה "הספנתעיר", באתר הארץ, 17 במאי 2015 עופרה רודנר, המלצות קריאה: שלושה ספרי ילדים עם איורים מוצלחים במיוחד, באתר הארץ, 27 ביולי 2017 מאשה צור-גלוזמן, כמו משב אוויר צח בעיצומה של סופה: 4 ספרי ילדים חדשים ומומלצים, באתר הארץ, 25 במאי 2021